  Майя Бывальцева Удмуртиысь ньыль егитъёс «Территория смыслов» форумлэн «Голос поколения» сменаяз мынӥзы. Ужрад 5-11 пӧсьтолэзе Москва улосвылысь Солнечногорскын ортчоз. Со сярысь элькун тӧролэн но кивалтэтлэн пресс-службазы ивортӥз. Дышетон программае пыриськем сяна, егитъёс грантъёс понна вожвылъяськонын асьсэ ӵектосъёсынызы тодматозы «ПоддЕРжка» элькун штаблэн но «МыВместе» акцилэн волонтёрез Денис Болотников «Патриотическое воспитание» ӧрын «Лига «Патриот» ӵектосэз сярысь вералоз – со кенешон клуб, кытын егитъёс понна луонлыкъёс сярысь верасько. Гуртысь егитъёслэн росси огазеяськонзылэн улосвыл ёзэтэзлэн кивалтӥсез Денис Искандаров «Форум сельской молодежи» ӵектосэныз мынӥз. Алина Касимов начальной школаын пиналъёсты робототехникалы дышетэ, Глазкарысь пединститутын информатикая, физикая но математикая факультетысь профбюролэн кивалтӥсезлэн воштӥсез луэ. Со дышетӥсьёслэн «Открытый урок» улосвылкуспо форумзылэн ӵектосэныз тодматоз. Озьы ик форуме 2021-тӥ арын Егитъёсын ужанъя федерал агентстволэн ӵектосъёсъя конкурсаз «Создание общественного студенческого спасательного поста на акватории» ӵектосэн вормись Кристина Бокарева пыриське. 2020-тӥ арын форуме Удмуртиысь 11 егитъёс ветлӥзы, эшшо 63 адями онлайн амалэн пыриськизы. Владислав Рылов ӵектоссэ улонэ пыӵатыны 310 сюрс манет утӥз, «С днем рождения, РДШ!» элькун фестиваль ортчытэмын ни.  Тегъёс: Мерлык Ижкар егитъёс Удмуртия форум  